Lapsiperheiden toimeentuloedellytysten kehittäminen -hanke; alahanke 8 Sosiaalialan kehittä-mishankkeessa, hankekokonaisuudessa Palvelurakenteen toimintojen kehittäminen, Perheiden 
tuen ja palveluiden vahvistaminen

Asettaminen	
	Sosiaali- ja terveysministeriö on tänään asettanut sosiaalialan kehittämishankkeen alahankkeelle Lapsiperheiden toimeentuloedellytysten kehittäminen koordinaatioryhmän, jonka tehtävänä on seurata, arvioida ja ohjata hankkeen käytännön toteutumista.	

Toimikausi	
	15.6.2004 - 30.6.2005  	

Tausta	
	Pääministeri Matti Vanhasen hallitusohjelman kohdassa 4.6 Lasten turvallinen kasvuympäristö esitetään hallituksen toimenpiteenä kokonaisselvityksen laatiminen lapsiperheiden taloudellisesta tilanteesta ottaen huomioon sosiaalietuuksien ja tulojen, palveluiden, maksu-jen, verojen ja perhevapaiden yhteisvaikutus.

Sosiaali- ja terveysministeriön perhepoliittisessa strategiassa (STM monisteita helmikuu 2003) arvioitiin, että taloudellinen eriarvoisuus on lisääntynyt ja lapsiperheiden toimeentulo on jäänyt jälkeen muun väestön toimeentulosta. Strategiassa asetettiin tavoitteeksi oh-jelmakokonaisuuden luomisen lapsi- ja perhepolitiikan kehittämiseksi, jossa yhtenä tavoite-tilana on lapsiperheiden aineellisten olosuhteiden kohentuminen. 

Valtioneuvoston sosiaalialan tulevaisuuden turvaamiseksi tekemän periaatepäätöksen (2.10.2003) toimeenpanosuunnitelmassa (STM 2003:20) esitetään 4 hankekokonaisuutta ja 23 alahanketta. Hankekokonaisuudet ovat palvelujen saamisen ja laadun turvaaminen, pal-velurakenteen ja toimintojen kehittäminen, henkilöstön saaminen, osaaminen ja työolojen kehittäminen sekä Hyvinvointi 2015 -ohjelma. Hankekokonaisuuteen Palvelurakenteen toimintojen kehittäminen kuuluu Perheiden tuen ja palveluiden vahvistaminen osion ala-hankkeena (hanke 8.) Lapsiperheiden toimeentuloedellytysten kehittäminen.  

Hankkeen toimenpiteenä toteutettava lapsiperheiden taloudellista tilannetta koskeva selvitystyö on sisällytetty  sosiaali- ja terveysministeriön ja sosiaali- ja terveysalan tutkimus- ja kehittämiskeskuksen (Stakes) tulossopimukseen vuosille 2004-2007 (kohta 3.15 Lapsiperheiden hyvinvointi).	

Tavoitteet	
	Lapsiperheiden toimeentuloedellytysten kehittäminen -hankkeen tavoitteena on luoda tietoa perustaksi niille toimenpiteille, joilla ehkäistään lasten ja lapsiperheiden köyhyyttä ja syrjäytymistä sekä parannetaan lapsiperheiden hyvinvointia ja taloudellista asemaa sosiaaliturvaa kehittämällä. Taloudellista tilannetta koskevassa selvityksessä tavoitteena on saada 

kokonaiskuva lapsiperheiden taloudellisen aseman kehittymisestä viimeisellä kymmenvuotiskaudella.	

Tehtävä	
	Koordinaatioryhmän tehtävänä on seurata, arvioida ja ohjata hankkeen käytännön toteutusta. Ryhmä tuottaa hankkeesta yhteenvetoraportin, johon sisältyy lapsiperheiden taloudellista asemaa koskevat ehdotukset laajemman perhepoliittisen ohjelmatyön edistämiseksi lapsiperheiden hyvinvoinnin parantamiseksi. Taloudellista tilannetta koskevassa selvityksessä tulee tarkastella  lapsiperheiden taloudellisen aseman kehitystä 1990-luvulla ja 2000-luvun alkupuolella. Tarkastelun tulee kattaa sosiaalietuuksiin, tuloihin, verotukseen, palveluiden tarjontaan, asiakasmaksuihin ja perhevapaisiin tehdyt muutokset sekä niiden arviointi.

Koordinaatioryhmä voi hankkia myös muita lapsiperheiden taloudellista hyvinvointia, kuten asumista koskevia selvityksiä.	

Organisointi	
		Puheenjohtaja Kari Ilmonen, neuvotteleva virkamies, sosiaali- ja terveysministeriö 	
		Jäsenet:	
		Riitta Säntti, erikoistutkija, sosiaali- ja terveysministeriö 	
		Marjaana Maisonlahti, hallitussihteeri, sosiaali- ja terveysministeriö 	
		Raimo Kärkkäinen, asuntoneuvos, ympäristöministeriö 	
		Sirpa Taskinen, tulosaluejohtaja, sosiaali- ja terveysalan tutkimus- ja kehittämiskeskus Stakes 	
		Hannele Sauli, erikoistutkija, Tilastokeskus 	
		Esko Mustonen, erikoistutkija, Valtion taloudellinen tutkimuskeskus 	
	
Koordinaatioryhmä voi ottaa sivutoimisen sihteerin.	

Kustannukset ja rahoitus	
	Koordinaatioryhmän tulee työskennellä virka-aikana ilman eri korvausta. Koordinaatioryhmän työskentelystä aiheutuvat kustannukset maksetaan momentilta 33.01.63.	

	Kansliapäällikkö	Markku Lehto	

	Hallitussihteeri	Eeva Kangasniemi	

LIITTEET	
	Muistio	

JAKELU	
	Päätöksessä mainitut	

TIEDOKSI	
	Peruspalveluministeri Hyssälä
Erityisavustaja Savolainen
Erityisavustaja Hartojoki
Sosiaali- ja terveysministeri Mönkäre
Erityisavustaja Metsämäki
Ympäristöministeriö
Sosiaali- ja terveysalan tutkimus- ja kehittämiskeskus, Stakes
Tilastokeskus
Valtion taloudellinen tutkimuskeskus
STM
- PSO
- TAO
- VAO
- Kirjaamo
- Hare